आज हम जिस भारत में जी रहे हैं वहां हिंदुओं द्वारा मुसलमानों का त्योहार मनाया जाना और मुसलमानों द्वारा हिंदुओं के महात्माओं/भगवानों की इज़्ज़त करना ख़बर बन जाता है. क्योंकि हमारे राजनीतिज्ञों की कारस्तानियों के चलते हम धीरे-धीरे ये मान बैठे हैं कि हिंदू और मुसलमान दो अलग अलग समाज में जीते हैं जिनका एक-दूसरे से कोई सरोकार नहीं है. हमारी बदनसीबी ही है कि ये सोच जिसने देश को तीन टुकड़ों (भारत, पाकिस्तान और बांग्लादेश) में बांट दिया, आज भी हमारे दिमागों में काई की तरह जमी हुई है और सड़ांध फैला रही है.